
SAOPŠTENJE ZA MEDIJE

NASTAVCI SERIJA „BELI LOTOS“, „I TEK TAKO...“, „THE LAST OF US“
SAMO SU DEO UZBUDLJIVIH SADRŽAJA KOJI VAS UZ JOŠ MNOGO NOVITETA
ČEKAJU U 2025. NA MAX-U

Beograd, 20. decembar 2024.

Max striming platforma u 2025. godini donosi najuzbudljiviji i najraznovrsniji sadržaj. Vraćaju se nove sezone omiljenih serija kritičara i publike, HBO Original serije (Beli lotos, The Last of Us, Pozlaćeno doba) i Max Original serije (I tek tako..., Komičari, Mirotvorac, Harli Kvin), a premijeru će imati i potpuno nove HBO i Max serije (Vitez sedam kraljevstava, IT: Welcome to Derry, Seltiks Siti, Duster, Pitsburška hitna služba), serije iz Sony Pictures Television produkcije (Doc, Dope Girls) kao i ostale serije (Sluškinjina priča, Rik i Morti). A sada evo i mali uvid u deo sadržaja koji nas očekuju u 2025. godini.

HBO ORIGINAL SERIJE

THE LAST OF US, sezona 2 (The Last of Us)
Premijera: 2025.
Sinopsis: U drugoj sezoni, nakon pet godina mira prošlost sustiže Džoela i Eli uvlačeći ih u međusobni sukob i svet još opasniji i nepredvidljiviji od onog koji su ostavili za sobom.
Uloge: U drugoj sezoni se vraćaju Pedro Paskal kao Džoel, Bela Remzi kao Eli, Gabriel Luna kao Tomi i Rutina Vesli kao Marija. Među ranije najavljenim novim glumcima su Kejtlin Dever kao Abi, Isabela Merced kao Dina, Jang Mazino kao Džesi, Ariela Barer kao Mel, Tati Gabriel kao Nora, Spenser Lord kao Oven, Dani Ramirez kao Mani i Džefri Rajt kao Ajzak. Ketrin O’Hara pojavljuje se u gostujućoj ulozi.
Kreatori: Scenario i izvršnu produkciju potpisuju Krejg Mazin i Nil Drakmen. 
 
BELI LOTOS, sezona 3 (The White Lotus)
Premijera: 17. februara 2025.
TREJLER
[bookmark: _Hlk185250828]Sinopsis: Radnja ove društvene satire se odvija u ekskluzivnom tajlandskom odmaralištu i prati avanture različitih gostiju i zaposlenih u periodu od sedam dana. 
Uloge: Lesli Bib, Keri Kun, Volton Gogins, Sara Ketrin Huk, Džejson Ajzeks, Lalisa Manobal, Mišel Monahan, Sem Nivola, Lek Patravadi, Parker Pozi, Nataša Rotvel, Patrik Švarceneger, Tajme Tapimtong i Ejmi Lu Vud. Dodatna glumačka ekipa uključuje Nikolasa Duverneja, Arnasa Fedaravičijusa, Kristijana Fridela, Skota Glena, Doma Hetrakula, Julijana Kostova, Šarlotu Le Bon, Morganu O’Rejli i Šalini Peris.
Kreator: Seriju je kreirao, napisao i režirao Majk Vajt.
 
VITEZ SEDAM KRALJEVSTAVA (A Knight Of The Seven Kingdom)
Premijera: 2025.
Sinopsis: Stotinu godina pre događaja Igre prestola, dvojica slučajnih junaka lutala su Vesterosom. Mladi, naivni, ali hrabri vitez, Ser DUncan the Tall, i njegov mali štitonoša, Eg. U ovo doba kada je Gvozdeni presto još uvek pod vlašću Targarjena i poslednji zmaj još živi u sećanju ljudi, velika očekivanja, moćni neprijatelji i opasne avanture čekaju ovaj neobični dvojac prijatelja.
Uloge: Piter Klafi, Dekster Sol Ansel, Fin Benet, Berti Karvel, Tanzin Kraford, Danijel Ingz, Sem Spruel.
 
IT: WELCOME TO DERRY
Premijera: 2025.
Sinopsis: Serija je smeštena u univerzum Stivena Kinga, a temelji se na njegovoj knjizi „Ono“ i proširuje svet koji je režirao Endi Mušeti u filmovima „Ono“ i „Ono: Drugo poglavlje“.
Uloge: Tajlor Pejdž, Jovan Adepo, Kris Čok, Džejms Rimar, Stiven Rajder, Madlen Stou, Rudi Mankuzo, Bil Skarsgard.
Kreatori: Produkciju potpisuju Max i Warner Bros. Television, Scenario: Endi Mušeti, Barbara Mušeti i Džejson Fuh. „Welcome to Derry“ bazira se na romanu Stivena Kinga „Ono“. Izvršni producenti: Endi i Barbara Mušeti (Double Dream), Džejson Fuh, Bred Kejleb Kejn, Dejvid Koutsvort, Bill Skarsgsrd, Šeli Mils, Roj Li i Dan Lin. Scenaristi: Džejson Fuh i Brad Kejleb Kejn.
 
ZADATAK
Premijera: 2025.
Sinopsis: Serija koja se odvija u radničkom predgrađu Filadelfije prati agenta FBI-a koji sa svojom jedinicom pokušava da zaustavi niz pljački usmerenih na kuće u kojima se distribuiraju droge, pri čemu je umešan i jedan nesumnjivi porodični čovek. Bazira se na originalnoj ideji Breda Inglsbija, tvorca misterije „Mare of Easttown“.
Uloge: Mark Rafalo, Tom Pelfri, Emilija Džouns, Tuso Mbedu, Raul Kastiljo, Džejmi Mešejn, Sem Kili, Fabijen Frankel.
Kreatori: Izvršni producent je Brad Inglsbi.
 
PI-VI GLUMI SEBE (Pee-Wee as Himself)
Premijera: 2025.
Sinopsis: „Pee-Wee osobno“ otkriva istinitu priču o umetniku i izvođaču Polu Rubensu i njegovom nezaboravnom alter egu, Pee-Wee Hermanu. Pre nego što je preminuo, Rubens je govorio o tome ko je uticao na njega i sa kakvim se ličnim borbama suočavao da bi uspio kao umetnik.
Kreatori: Reditelj je Met Vulf, a producentkinja Ema Tillindžer Koskof. Izvršni producenti su Džoš Safdi i Beni Safdi.
 
SELTIKS SITI (Celtics City)
Premijera: 2025
Sinopsis: „Grad Celticsa“ priča priču o najuspešnijoj i najuzbudljivijoj franšizi NBA-a, Boston Seltiksima (NBA prvaci 2024), njihovom kulturnom uticaju i jedinstvenom putovanju. Serija prikazuje dosad neviđene arhivske snimke i više od 80 intervjua sa bivšim i sadašnjim legendama Boston Seltiksa, uključujući Boba kouzija, Larija Brda, Džejsona Tejtuma i Džejlina Brauna. 
 
STRIKE: THE INK BLACK HEART  (Strike: Ink Black Heart)
Premijera: januar 2025.
TREJLER
Sinopsis: Tom Brk i Holidej Grejndžer vraćaju se u Strike: Ink Black Heart, novu sezonu uspešne krimi serije rađene u koprodukciji s BBC-jem, baziranoj na šestoj knjizi bestseler krimi serije.
Uloge: Tom Brk i Holidej Grejndžer.
Kreatori: Scenario je adaptirao Tom Edž prema knjizi Roberta Galbrajta (J.K. Rouling pseudonim). Izvršni producenti su J.K. Rouling, Nil Bler i Rut Kinli-Lets.
 
ČESTITI DŽEMSTOUNOVI, sezona 4 (The Righteous Gemstones)
Premijera: 2025.
Sinopsis: Serija priča o svetski poznatoj televangelističkoj porodici sa velikom istorijom devijacije, pohlepe ali i dobročinstva.
Uloge: Deni Mekbrajd, Adam Devin, Džon Gudman, Edi Pateron, Kasidi Friman, Volton Gogins.
Kreator: Seriju je kreirao i napisao Deni Mekbrajd.
 
POZLAĆENO DOBA, sezona 3 (The Gilded Age)
Premijera: 2025.
Sinopsis: Američka zlatna era bila je razdoblje velikih ekonomskih i društvenih promena kada su se preko noći sticala i gubila velika bogatstva. Sada kada su stare vladajuće klase izgubile vlast, a elita Njujorka  okrenuta naglavačke, čak i oni koji su preuzeli kontrolu nad ovim novim dobom moraju da shvate da promena dolazi uz cenu koju moraju da plate.
Uloge: Keri Kun, Kristin Baranski, Sintija Nikson, Morgan Spektor, Luiza Džejkobson, Dene Benton, Ben Ahlers, Majkl Serveris.
Kreatori: Džulijan Felouz je kreator, scenarista i izvršni producent serije.
 
MAX ORIGINAL SERIJE

I TEK TAKO..., sezona 3 (And Just Like That...)
Premijera: 2025.
Sinopsis: U novom poglavlju revolucionarnog serijala „Seks i grad“, Keri, Miranda i Šarlot u svojim 50-ima, pokušavaju da se nose sa komplikovanom stvarnošću prijateljstva, porodice i života u Njujorku uz nove i davno poznate prijatelje.
Uloge: Sara Džesika Parker, Sintija Nikson, Kristin Dejvis, Sarita Čuduri, Nikol Ari Parker, Mario Kantone.
Kreatori: Majkl Patrik King je kreator i izvršni producent serije.
 
PITSBURŠKA HITNA SLUŽBA (The Pitt)
Premijera: 10. januara 2025.
TREJLER
Sinopsis: Serija „Pitsburška hitna služba“ prikazuje realno ispitivanje izazova sa ​​kojima se suočavaju zdravstveni radnici u današnjoj Americi gledano kroz objektiv heroja na prvoj liniji koji rade u modernoj bolnici u Pitsburgu, Pensilvanija. Svaka epizoda prati sat vremena 15-satne smene dr Robija (Noe Vajla) kao glavnog pomoćnika u hitnoj ambulanti Traumatološke bolnice u Pitsburgu. 
Uloge: Noa Vajl, Trejsi Ifečor, Patrik Bol, Suprija Ganeš, Fiona Durif, Tejlor Dirdan.
Kreatori: Seriju je kreirao R. Skot Gemil, koji je ujedno i izvršni producent zajedno s Noom Vajlom, Džonom Velsom, Erin Džontou, Simran Bajdvan i Majklom Hisričem. Seriju je producirao John Wells Productions u saradnji s Warner Bros. Televisionom.
 
KOMIČARI, sezona 4 (Hacks)
Premijera: 2025.
Sinopsis: Priča o mračnom mentorskom odnosu između Debore Vans, legendarne komičarke iz Las Vegasa, i pomalo razmažene, izopštene 25-godišnjakinje.
Uloge: Džin Smart, Hana Ajnbinder, Pol V. Dauns, Megan Stalter i Karl Klemons-Hopkins.
Kreatori: Seriju su kreirali dobitnici nagrade Emmy, Pol V. Dauns, Lucia Anjelo i Džen Statski.
 
MIROTVORAC, sezona 2 (Peacemaker)
Premijera: 2025.
Sinopsis: U drugoj sezoni serije nastavljaju se eksplozivne avanture glavnog junaka kojeg glumi Džon Sena – sujetni čovek koji veruje u mir po svaku cenu, bez obzira koliko ljudi mora ubiti da bi ga postigao.
Uloge: U drugoj sezoni vraćaju se Džon Sena, Danijel Bruks, Fredi Stroma, Dženifer Holand i Stiv Ejdži. Među ranije najavljenim novim glumcima su Frenk Grilo, Dejvid Denman, Sol Rodriguez i Tim Medouz.
Kreatori: Džejms Gan je napisao svih osam epizoda druge sezone, režirajući tri epizode, uključujući prvu. Izvršni producenti su Gan i Piter Safran, s tim da je Džon Sena suizvršni producent. Gunn Troll Court Entertainment kompanija je izradila seriju prema DC likovima, sa The Safran Company u saradnji s Warner Bros. Televisionom.
 
DUSTER
Premijera: 2025.
Sinopsis: Godine 1972. prva crna agentkinja FBI-a odlazi na jugozapad i regrutuje hrabrog vozača u begu u pokušaju da sruši rastuću kriminalnu organizaciju.
Uloge: Kit Dejvid, Sindi Elizabet, Greg Grunberg, Kamil Guati, Rejčel Hilson, Džoš Holouvej i Asivak Kustičin.
Kreatori: Serija u produkciji Warner Bros. Television, scenaristi J.J. Abrams i Latoja Morgan.
 
HARLI KVIN, sezona 5
Premijera: 2025.
Sinopsis: U petoj sezoni serije „Harli Kvin“, Harli i Ajvi nalaze se u novom okruženju: Metropolisu, domu Supermena, Lois Lejn i svega kriptonskog. Harli i Ajvi otkrivaju mračnu zaveru i shvataju da nije sve onako kako izgleda. Pretnje uključuju Leksa Lutora, robote i omiljenog Brejnijaka. Naravno, Harlina šarenolika ekipa i saveznici pridružuju se ovom divljem DC putovanju.
Uloge - originalni glasovi: Kejli Kuoko, Lejk Bel, Džejms Adomijan, Alen Tjudik.

OSTALE SERIJE
 
SLUŠKINJINA PRIČA, sezona 6 (The Handmaid's Tale)
Premijera: 2025.
Sinopsis: Serija s više nagrada vraća se s poslednjom sezonom.
Glumci: Elizabet Mos, Ivon Strahovski, En Daud 
 
RIK I MORTI, sezona 8 (Rick & Morty)
Premijera: 2025.
Sinopsis: Ova humoristička serija prati sociopatskog genijalnog naučnika Rika Sančeza koji živi sa porodicom  svoje kćerke Bet i neprestano vodi nju, svog zeta Džerija, unuku Samer i unuka Mortija u međugalaktičke eskapade. Nova sezona nastavlja ludu avanturu kroz (multi)verzume.
Kreator: Den Harmon
 
DOPE GIRLS
Premijera: 2025.
TREJLER
Sinopsis: Prvi svetski rat je završio. Dok Velika Britanija slavi primirje na ulicama Londona, muškarci koji se vraćaju sa fronta očekuju da će se ponovno pridružiti društvenom životu i nastaviti tamo gde su stali, ali nova generacija osnaženih žena nerado se vraća u kuhinju. Koristeći sve ilegalnije klupsko podzemlje Sohoa kao svoj teren, žene otkrivaju prethodno nezamislive prilike sa obe strane zakona. „Dope Girls“ pokazuje što je omogućilo rođenje moderne industrije noćnog života, vođene ambicijama odlučnih žena.
Uloge: Džulijana Niklson, Eliza Skanlan, Eilid Fišer.
 
DOC
Premijera: januar 2025.
TREJLER
Sinopsis: U središtu serije je marljiva, briljantna internistkinja dr. Ejmi Larsen iz bolnice Westside u Mineapolisu. Nakon što je zbog povrede mozga izgubila pamćenje poslednjih osam godina, Ejmi mora da se snađe u nepoznatom svetu, bez sećanja na pacijente koje je lečila, kolege koje je često provocirala, čoveka kojeg voli ili tragediju koja ju je odvojila od svih. Može da se osloni samo na svoje otuđeno 17-godišnje dete i nekoliko odanih prijatelja dok se bori da nastavi svoju lekarsku karijeru, uprkos gubitku gotovo decenija znanja i iskustva.
Uloge: Moli Parker, Omar Mitvoli, Skot Volf i Amira Van. 


O kompaniji Warner Bros. Discovery
Warner Bros. Discovery (NASDAQ: WBD) je vodeća globalna kompanija u oblasti medija i zabave, koja stvara i distribuira najraznovrsniji i najpotpuniji svetski portfolio sadržaja i brendova u sferi televizije, filma i striminga. Prisutni u više od 220 zemalja i teritorija, i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posetite http://www.wbd.com.



image1.png




